અચાનક મગજમાં સ્પાર્ક થયો. રવિવારે એ ગાંઠિયા લેવા આવવાની હોય અને પરમદિવસે રવિવાર હતો, પણ રવિવાર તો માંડ આવ્યો એન્ક્ઝાઇટી બઢતી જા રહી થી. અંતે રવિવાર આવી પહોંચ્યો. એ મહાવીર ફરસાણની પડખેની બંધ દુકાનના ઓટલે આવીને બેઠો. હવાનું ઝૂમખું એ સ્મેલનો ઇ-મેઇલ આપીને જતું રહ્યું. તેણે ચહેરો ઘૂમાવ્યો..તો સાચે જ નૈઋર્ત્ય દિશાના પવનો અનુરાગના મનની મોસમનું ચોમાસંુ આ તરફ લાવી રહ્યા હતા. એક્ટિવા પાર્ક કરીને તેણી આ તરફ આવી રહી હતી, પણ આજ તેની ઝૂલ્ફો પથરાઈને આગળ-પાછળ પડી નહોતી, કેશકલાપને બંધનથી બાંધ્યો હતો. આજે ટી-શર્ટ નહોતું પહેર્યું, પરંતુ પંજાબી ડ્રેસ પહેર્યો હતો જે ડ્રેસ કદાચ ગયા રવિવારે ય પહેર્યો હતો. જ્યારે તે ‘આસ્થા હોમ્સ’માં ફ્રેન્ડને મળવા ગયો હતો. તે મલપતી આવી. અનુરાગે તેની સામે સ્માઇલ ફેંક્યું તો તેણીએ પણ વળતું સ્માઇલ ફેંકીને અનુરાગનું સ્વાગત કર્યું. અનુરાગના દિલને ટાઢક વળી.